Document ID: 32001D0204

32001D0204
L 073/32
JURNALUL OFÍCIAL AL UNIUNII EUROPENE
DECIZIA CONSILIULUI
din 8 martie 2001
de completare a Directivei 90/219/CEE în ceea ce privește criteriile de evaluare a siguranței, pentru sănătatea umană și mediu, a tipurilor de microorganisme modificate genetic
(Text cu relevanță pentru SEE)
(2001/204/CE)
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Directiva 90/219/CEE a Consiliului din 23 aprilie 1990 privind utilizarea în condiții de izolare a microorganismelor modificate genetic (1), în special articolul 20a,
având în vedere propunerea Comisiei,
întrucât:
(1)
În conformitate cu articolul 3 din Directiva 90/219/CEE, directiva în cauză nu se aplică utilizărilor în condiții de izolare de microorganisme modificate genetic (MMG) care îndeplinesc criteriile enumerate în anexa II partea B, care stabilește siguranța microorganismelor în cauză pentru sănătatea umană și mediu.
(2)
În temeiul articolului 20a din Directiva 90/219/CEE, trebuie adoptate criteriile de evaluare a siguranței, pentru sănătatea umană și pentru mediu, a tipurilor de microorganisme modificate genetic care trebuie incluse în anexa II partea C la directiva în cauză. Pentru a facilita punerea în aplicare a acestor criterii, Comisia trebuie să poată adopta note explicative detaliate, în conformitate cu procedura menționată la articolul 21 din directiva în cauză.
(3)
Directiva 90/219/CEE trebuie completată în consecință,
ADOPTĂ PREZENTA DECIZIE:
Articolul 1
Anexa II partea B la Directiva 90/219/CEE se înlocuiește cu textul din anexa la prezenta decizie.
Articolul 2
Prezenta decizie se publică în Jurnalul Oficial al Comunităților Europene.
Articolul 3
Prezenta decizie se aplică de la data publicării în Jurnalul Oficial al Comunităților Europene.
Articolul 4
Prezenta decizie se adresează statelor membre.
Adoptată la Bruxelles, 8 martie 2001.

Labels: 16
19
20
0
3
7